החברה הממשלתית לתיירות/העסקת יועצים - החברה הממשלתית לתיירות בע_מ

 ♦ . .מבוא .החברה הממשלתית לתיירות (להלן - החברה) הוקמה בשנת 1955 ועסקה במכלול פעילויות התיירות עד הקמתו של משרד התיירות בשנת 1964 . עם הקמת משרד התיירות, החלה החברה לשמש זרוע ביצוע שלו לפיתוח תשתיות תיירות. לצורך ביצוע פעילותה מסתי יעת החברה בשירותים של קבלנים ובעלי מקצוע מומחים, לרבות מומחים בתחומי התכנון, ההנדסה, הפיקוח וניהול פרויקטים (להלן - יועצים חיצוניים). החברה מבצעת פרויקטים בהיקף של כ-80 ,מיליון ש"ח בשנה ותקציב המינהלה שלה הוא כ-7.5 מיליון ש"ח בשנה. תקציב הפרויקטים מתחלק בין פרויקטים בביצוע החברה ופרויקטים בביצוע שותפים אחרים 2 . החברה מעסיקה כ-20 .עובדים קבועים משרד מבקר המדינה בדק בחודשים אפריל עד יולי 2011 את ההתקשרויות עם שני יועצים חיצוניים: יועץ הנדסי ויועצת חוזי תכנון (להלן - יועצת החוזים), את שכרם, פעילותם ונחיצותם לחברה, וכן בדק העסקת עובדים לשעבר של החברה כיועצים חיצוניים בשנים 2007 -2010 . הבדיקה נעשתה בחברה, ובדיקות השלמה נעשו ברשות החברות הממשלתיות (להלן - רשות החברות). .__________________ .1 ארבעה מעובדי החברה לשעבר שפרשו פרישה מוקדמת בתנאים מועדפים ועובד חברה לשעבר נוסף. 2 החברה חותמת הסכמים לתכנון וביצוע פרויקטים על ידי שותפים כגון: קרן קיימת לישראל, רשות הטבע והגנים ומועצות אזוריות. החברה הממשלתית לתיירות בע"מ 1187 .העסקת יועצים חיצוניים .החברה מעסיקה, בין כלל היועצים החיצוניים שלה, יועץ הנדסי ויועצת חוזים. שני היועצים הללו הועסקו במשך שנים רבות (28 ו-10 שנים בהתאמה); עלות שכרם הכולל בשנים 2007 -2010 הסתכמה בכ -1.5 מיליון ש"ח. היועץ ההנדסי עוסק מאפריל 2008 בעיקר בבקרה על מסמכי מכרז. יועצת החוזים עוסקת בעיקר בהכנת תעריף שכר טרחה על פי תעריף משרד הבינוי והשיכון לצורך הסכמים עם מתכננים ובבדיקת החשבונות שהם מגישים. הליך העסקת היועצים חוק חובת המכרזים, התשנ"ב - 1992 (להלן- חוק חובת המכרזים), קובע כי התקשרות תאגיד ממשלתי לביצוע עבודה או רכישת שירותים תהיה על פי מכרז פומבי. תקנות חובת המכרזים, התשנ"ג - 1993 (להלן- התקנות), קובעות פטור מחובת קיום מכרז בהתקשרויות לביצוע עבודה מקצועית הדורשת ידע ומומחיות מיוחדים במקצועות שונים, ובהם מקצועות התכנון, ההנדסה והאדריכלות. יחד עם זאת, התקשרויות כאלו מחייבות בדיקת כמה הצעות בסבב מחזורי 3 , פנייה תחרותית4 או בחירה ממאגר מתכננים5, לפי העניין. מבדיקת משרד מבקר המדינה עולה כי החברה העסיקה את היועץ ההנדסי במהלך השנים בפרויקטים בלתי מוגדרים, בלי שנבחר בהליכי מכרז, בדיקת הצעות בסבב מחזורי או פנייה תחרותית. רק בינואר 2010 ביצעה החברה הליך של בחירה ממאגר מתכננים, שבו נבחר היועץ ההנדסי, כאשר היה עליה לבצע הליך של פנייה תחרותית. בתשובת החברה למשרד מבקר המדינה מאוקטובר 2011 (להלן- תשובת החברה) נמסר כי בחודש יולי 2007 בוצעה פנייה לקבלת הצעות לתפקיד עורך מכרזים אשר אמור היה להחליף את היועץ ההנדסי, שלא השתתף בהליך זה. בחודש ספטמבר אותה שנה חתמה החברה חוזה העסקה עם שני יועצים לתפקיד זה, והיועץ ההנדסי המשיך ללוותם במטרה להקל את כניסתם לתפקיד. עבודתם הופסקה כיוון שלא השביעה את רצון החברה. .__________________ .3 תקנה5 .(ג) לתקנות 4 כפי שנקבע בתקנה 5 (ג) לפי הנוסח ה חל בתקופת ביניים מתאריכים 1.6.09 ועד 31.12.11 . פנייה תחרותית תיעשה כך: ועדת מכרזים בודקת כמה הצעות מתוך רשימת מציעים על פי אמות מידה, לרבות הצעות מחיר. חובה לבצע פנייה כזו, לפי הנוסח הזמני של התקנה, כאשר מדובר בהתקשרות מעל להיקף של מיליון וחצי ש"ח או בפרויקט בלתי מוגדר. 5 לפי ההוראה הזמנית בתקנה5 א החלה בין התאריכים 1.6.09 ל- 31.12.11 . יש לבצע בחירה ממאגר מתכננים להתקשרויות של עד מיליון וחצי ש"ח, והיא תיערך כך: בדיקת מספר הצעות מתוך רשימת מציעים על פי אמות מידה, למעט הצעות מחיר. 1188 דוח שנתי62 . לדעת משרד מבקר המדינה היה על החברה לקבל החלטה בפרק זמן סביר להפסיק את ההתקשרות עם היועץ ההנדסי או לבצע הליך בחירה כנדרש. בפועל, גם לאחר קיום הליך לקבלת הצעות בשנת 2007 , החברה המשיכה להעסיקו כיועץ מעל שנתיים לאחר שחתמה על חוזים עם היועצים הנוספים ואף חתמה עמו הסכם בשנת 2008 . רק כעבור שנתיים ביצעה הליך בחירה שבו נבחר היועץ ההנדסי ואשר כאמור לעיל לא היה תקין. שכר טרחת היועצים החברה אימצה את תעריפי החשב הכללי באמצעות נוהל החברה להזמנת עבודות תכנון, הקובע כי "התקשרויות שנעשות בהתאם לשעות עבודה יהיו בהתאם לתעריפי החשב הכללי". נוהל החברה להעסקת יועצים קובע כי "הזמנת נותן ל]החברה הממשלתית לתיירות[ השירות תתבסס על תעריפי חמ"תנותני שירותים (תעריפי משרד הבינוי והשיכון ו/או משרד הביטחון) שאושרו בחמ"ת ו/או תעריפי החשב הכללי ליועצים". החשב הכללי קובע תעריף ליועצים לניהול; התעריף המרבי משתנה בהתאם לסוג היועץ (5-1 :). הסיווג נקבע לפי אמות מידה הכוללות שילוב בין המשתנים האלה השכלה6, ותק מקצועי ומספר עובדים מועסקים 7 . מתעריף זה, במקרים שבהם תקופת ההתקשרות (היקף כולל) היא מעל 200 שעות יש לבצע הפחתה בגין התקשרות מתמשכת כמפורט להלן: בגין שירות המבוצע על ידי משרד או חברה של נותני שירותים חיצוניים8 יש להפחית%10 מהתעריף, ובגין שירות המבוצע על ידי נותן שירותים שאינו מועסק על ידי משרד או חברה 9 יש להפחית %20 מהתעריף. כמו כן במקרים שבהם תקופת ההתקשרות היא מעל 180 שעות בחודש או מעל שנתיים10 חלה הפחתת תעריף נוספת בגובה 10% בגין התקשרות מתמשכת נוספת. תעריפים אלו הם תעריפים מרביים ואין לשלם כל תשלום או הטבה אחרת מעבר להם. היועץ ההנדסי מבדיקת משרד מבקר המדינה עולה כי החברה מעסיקה את היועץ ההנדסי משנת 1983 על בסיס שעתי קבוע. החברה והיועץ ההנדסי לא המציאו למשרד מבקר המדינה חוזה העסקה לתקופת העסקתו לפני אפריל 2008. בשנים שנבדקו .__________________ .6 מהנדס או בעל תואר שני ומעלה, בעל תואר ראשון, בעל תואר אקדמי, בעל תואר מקצועי. 7 עד3 עובדים או מעל3 .עובדים 8 ,שירות העומד בכל התנאים האלה: חוזה ההתקשרות נחתם מול חברה או שותפות נותן השירות עובד או שותף בחברה, החברה או השותפות מעסיקה לפחות שלושה נותני שירותים מקצועיים בתחום שבו ניתן השירות ולחברה מערך לוגיסטי עצמאי. 9 שירות אשר אינו עומד בכל התנאים האמורים בהערה8. 10 כאשר מועד תקופת ההתקשרות יחושב החל במועד תחילת ההתקשרות הראשונה עם נותן השירותים החיצוני, למעט אם ההתקשרות החדשה היא לפרויקט או משימה אשר מהותם שונה מההתקשרויות הקודמות. החברה הממשלתית לתיירות בע"מ 1189 .( 2007 -2010 ) הועסק היועץ בהיקף של 30-60 שעות עבודה חודשיות. עד מרץ 2008 שולם ליועץ שכר בגין60 שעות עבודה חודשיות לפי תעריף יועץ1 לתעריפי החשב הכללי (התעריף הגבוה ביותר), ללא הפחתה בגין התקשרות מתמשכת; זאת בהסתמך על חוות דעת היועץ המשפטי של החברה ואישור מנכ"ל החברה משנת 2003 . נוסף על כך עד מרץ 2008 קיבל היועץ ההנדסי תשלום חודשי קבוע בסך כ- 4,500 ש"ח. החברה לא הסבירה עבור מה ניתן התשלום הקבוע. היועץ הוא מהנדס, אינו מעסיק שלושה עובדים מקצועיים במשרדו, מועסק מעל 200 .שעות עבודה בכל התקשרות, וההתקשרות עמו עולה על שנתיים מבדיקת משרד מבקר המדינה עולה כי התעריף המתאים ליועץ ההנדסי הוא תעריף יועץ 2 ולא יועץ111 כפי שאישרה לו החברה. כמו כן היה על החברה להפחית מהתעריף 20% בגין התקשרות מתמשכת ו -10% נוספים בגין התקשרות מתמשכת נוספת. נוסף על כך התשלום החודשי הקבוע ששולם ליועץ נוסף על שעות העבודה היה אף הוא בניגוד להוראת החשב הכללי. בתשובותיו למשרד מבקר המדינה מספטמבר 2011 ומינואר 2012 מסר היועץ ההנדסי כי ההסכם שנחתם עמו בשנת 1983 הוא ההסכם התקף עד מרץ 2008 . .בעת חתימת ההסכם לא היה מקום לבצע הפחתה בגין התקשרות מתמשכת במהלך השנים פורסמו חוזרים רבים של החשב הכללי ובחלקם הוכנסו שינויים בתעריף. באותם חוזים הובהר כי כל שינוי מתייחס רק להתקשרויות חדשות שנעשו ממועד הפרסום ולא להתקשרויות קיימות. עוד מסר היועץ כי כאשר נקבע בחוזר החשב הכללי שיש לבצע הפחתה בגין התקשרות מתמשכת בהתקשרות של מעל 60 שעות עבודה חודשיות הוא החליט ביזמתו להגביל את מספר שעות העבודה החודשיות שעליהן דרש שכר ל -60 , אף שבפועל עבד מספר שעות רב יותר. לעניין התשלום החודשי הקבוע מסר היועץ כי זהו פיצוי קבוע עבור שעות עבודה שאותן לא ניתן היה למדוד ולתעד. היועץ ההנדסי הוסיף כי הוא מהנדס מיומן, בעל ידע, ניסיון וכושר ביצוע מוכחים, אשר עלות העסקתו לחברה הייתה נמוכה ביחס לשירות הניתן על ידו. כמו כן, בשנים 1983 -2008 הוא היה הגורם המקצועי היחיד בחברה, ועבודתו התבטאה לא רק בניהול נושא המכרזים, ביצועם והפיקוח עליהם, אלא גם בגיבוש נהלים ובתכנון שיטות עבודה עבור החברה. משרד מבקר המדינה מעיר לחברה כי לא היה מקום לשלם עבור שירותיו של היועץ ההנדסי בשנת 2007 על פי חוזה שסוכם לכאורה בשנת 1983 וללא שהתקיים במשך שנים הליך בחירה כנדרש. אילו היה חוזה עדכני תקף היה על החברה לשלם ליועץ על פי תעריפי החשב הכללי העדכניים הכוללים הפחתה בגין התקשרות מתמשכת. אין בדברים האמורים להביע עמדה כזו או אחרת באשר לתרומתו של היועץ לחברה. .__________________ .11 תעריף יועץ 1 הוא עבור מהנדס או בעל תואר שני, בעל ותק של מעל עשר שנים המעסיק לפחות שלושה עובדים מקצועיים. תעריף יועץ 2 הוא עבור מהנדס או בעל תואר שני, בעל ותק של מעל שבע שנים או עבור בעל תואר ראשון בעל ותק של מעל עשר שנים. 1190 דוח שנתי62 . במאי 2008 חתמה החברה עם היועץ ההנדסי על הסכם בהיקף כולל של 270 שעות עבודה עד לסוף אותה שנה. ההסכם הוארך לשנת 2009 בהיקף כולל של 600 שעות עבודה ובינואר 2010 נחתם הסכם חדש, אף הוא בהיקף כולל של600 שעות עבודה. בגין תקופה זו שילמה החברה ליועץ ההנדסי שכר טרחה לפי תעריף יועץ 2 והפחיתה מהתעריף10% .בלבד בגין התקשרות מתמשכת מבדיקת משרד מבקר המדינה עולה כי היה על החברה להפחית מהתעריף 20% בגין התקשרות מתמשכת ולבצע הפחתה של 10% .נוספים בגין התקשרות מתמשכת נוספת בתשובת החברה נמסר כי היא עומדת בהוראות החשב הכללי. היועץ ההנדסי מסר בתשובתו כי "עבודה מתמשכת" מוגדרת כעבודה לפי חוזה העסקה במתכונת קבועה. החוזה החדש שינה וצמצם משמעותית את אופי העסקתו ואת תנאיה הן מבחינת היקף העבודה והן מבחינת השכר. לכן, לדבריו, אין להגדיר את החוזה החדש כ"עבודה מתמשכת" של ההסכם הקודם. משרד מבקר המדינה מעיר לחברה כי בהתאם להוראת החשב הכללי מהשנים 2006 ו- 2008 התקשרות מתמשכת היא כל התקשרות עם נותן שירותים בהיקף של 200 שעות או יותר. כמו כן, ההסכםהוא למתן שירותי ייעוץ הנדסי ואין מהות שירותים אלה שונה ממהות השירותים שניתנו על ידי היועץ בשנים שלפני כן. לפיכך אין לראות בהסכם זה התקשרות חדשה או נפרדת12 מההתקשרות שהייתה לפני שנת 2008 , ויש לבצע הפחתה נוספת מהתעריף בגין התקשרות מתמשכת נוספת. מאומדן שעשה משרד מבקר המדינה עולה כי בשנים 2007 -2010 שולם ליועץ ההנדסי תשלום עודף על תעריפי החשב הכללי המרביים הרלוונטיים בסך 243,000 ,ש"ח שהם כ-36% .מהתמורה ששולמה ליועץ בגין שנים אלו יועצת החוזים החברה מעסיקה את יועצת החוזים על בסיס שכר חודשי קבוע. בשנים 2007 - 2010 שולם ליועצת סכום של 15,000 -17,000 ש"ח לחודש (הסכומים לפני מע"מ). שכר זה הוא בגין 100 שעות עבודה חודשיות. יועצת החוזים היא בעלת תואר מקצועי, מועסקת בהיקף כולל העולה על 200 .שעות ואינה מעסיקה עובדים משנת 2009 .היועצת מועסקת מעל שנתיים .__________________ .12 בהתאם להגדרת התקשרות חדשה או נפרדת בהוראת החשב הכללי. החברה הממשלתית לתיירות בע"מ 1191 . מבדיקת משרד מבקר המדינה עולה כי תעריף החשב הכללי הרלוונטי ליועצת החוזים הוא תעריף יועץ 413 , וממנו היה על החברה להפחית%20 בגין התקשרות מתמשכת ו -10% נוספים בגין התקשרות מתמשכת נוספת משנת 2009 . מאומדן שעשה משרד מבקר המדינה עולה כי בשנים 2007 -2010 שולם ליועצת החוזים תשלום עודף על תעריפי החשב הכללי המרביים הרלוונטיי ם בסך 321,000 ש"ח, שהם כ -38% מהתמורה ששולמה ליועצת בגין שנים אלו. בתשובת החברה למשרד מבקר המדינה נמסר כי ההתקשרות עם יועצת החוזים נעשתה לפי תיחור על פי תפוקות14 ועל כן נושא התעריף השעתי אינו רלוונטי. עוד נמסר כי הממונה על השכר במשרד האוצר אישר בשנת 2001 תעריף מרכז צוות15 .ליועצת החוזים מבדיקת משרד מבקר המדינה את תנאי המכרז מדצמבר 2006 לבחירתה של יועצת החוזים ואת מסמכי החברה עולה כי העבודה הנדרשת הוגדרה על פי הערכה של כ -100 שעות עבודה חודשיות. במכרז המתמודדים התבקשו להגיש הצעה ה מתייחסת לשעות עבודה ולא לתפוקות ספציפיות ולכן התעריף השעתי הוא הרלוונטי. זאת ועוד, מתנאי המכרז עולה כי התעריף הרלוונטי הוא תעריף יועצים לניהול, ולכן אישור הממונה על השכר בגין תעריף מרכז צוות אשר נכלל בתעריפי מתכננים אינו רלוונטי. נחיצות היועצים בשנת 2007 התקשרה החברה עם יועץ ארגוני אשר בחן את המבנה הארגוני שלה ואת נהליה. להלן חלק מממצאי דוח היועץ הארגוני והמלצותיו: ( 1 ) המבנה הארגוני של החברה מכיל את מרבית תחומי הידע וההתמחויות הנדרשים לה אך חלקם מבוצעים על ידי יועצים חיצונים; ניתן להטמיע חלק מתחומי ידע אלו (ייעוץ הנדסי, חוזי תכנון ואדריכלות) בקרב עובדי החברה. (2 ) יש להקים אגף פיתוח ולמנות לו מנהל שיש לו התמחות מקצועית בהנדסה אזרחית או אדריכלות. (3 ) יש להקים יחידת רכש והתקשרויות ייעודית. להערכת היועץ, עם אימוץ שינויים ארגוניים אלו, לא יהיה צורך ביועץ ההנדסי וביועצת החוזים. בספטמבר 2007 הציג היועץ הארגוני את עיקרי הדוח והמלצותיו בפני דירקטוריון החברה. הדירקטוריון אישר את הליך השינוי הארגוני ואת המבנה הארגוני המוצעים. בתחילת שנת 2008 שינתה החברה את המבנה הארגוני בהתאם להמלצות: הקימה אגף פיתוח ומינתה לו מנהל; קלטה מהנדס ואדריכלית אשר עבדו בכפיפות למנהל אגף הפיתוח; הקימה יחידת רכש ייעודית המורכבת ממנהל ושתי עובדות אשר השתלמו בקורסים מקצועיים בתחומי הרכש, ההתקשרויות .__________________ .13 תעריף יועצים לניהול קובע כי מי שהוא בעל תואר מקצועי ובעל ותק של מעל 10 שנים זכאי לתעריף4. 14 הוראת החשב הכללי בעניין העסקת נותני שירותים חיצוניים מאפשרת להתקשר עמם על פי תעריף שעתי אשר בו יש תעריפים מרביים כאמור לע יל, או על פי תפוקות. בתיחור על פי תפוקות המציע נדרש להמציא הצעת מחיר כוללת לתפוקה הנדרשת. 15 תעריף מתכננים מאפשר תשלום תעריף מתכנן2 .גם למרכז צוות אשר אינו אקדמאי 1192 דוח שנתי62 . והחוזים. חרף ביצוע שינויים אלו, החברה המשיכה להעסיק את היועץ ההנדסי ויועצת החוזים. לדעת מ שרד מבקר המדינה, על החברה לבחון את נחיצות המשך העסקתם של היועץ ההנדסי ויועצת החוזים ולהשלים את הכשרתם של עובדי החברה, ככל הנדרש, לביצוע מטלות אלו, כל זאת בהתאם להמלצות היועץ הארגוני ואישור הדירקטוריון. בתשובת יו"ר הדירקטוריון למשרד מבקר המדינה מאוקטובר 2011 נמסר כי ביולי 2010 קיים הדירקטוריון דיון בנושא היועצים החיצוניים של החברה ובו ביקש הסברים ומחה נמרצות, בין היתר, על העסקת יועצים בתפקידים אורגניים לחברה ובתעריפים גבוהים. ביוני 2011 , במהלך תקופת הביקורת, התכנסה ועדת ארגון ואסטרטגיה של הדירקטוריון ודנה בהעסקת היועצים. בדיון מחו חברי הוועדה כנגד העסקת יועצים לתקופה ארוכה. דירקטוריון החברה סבור כי אין להעסיק יועצים חיצוניים על פני תקופות ארוכות, וכי העסקת יועצים חיצוניים בתפקיד אורגני לפעילות החברה מחייבת לשקול את ביצוע התפקיד באמצעות עובד החברה. בתשובתה למש רד מבקר המדינה מציינת החברה כי בימים אלו החלה בבחינת נחיצות היועצים לפעילותה. כמו כן, הוחלט על ידי הנהלת החברה והדירקטוריון על סיום ההתקשרות עם היועץ ההנדסי ויועצת החוזים וביצוע עבודתם על ידי עובדי החברה (תוך כדי תקופת חפיפה לפי הצורך). .העסקת עובדי חברה לשעבר כיועצים חיצוניים .החברה מעסיקה עובדי חברה לשעבר (להלן - העובדים לשעבר) כיועצים חיצוניים בתחומים שונים. משרד המבקר המדינה מצא כי מתוך ארבעה עשר עובדים מקצועיים16 שעזבו את החברה בשנים 2010- 1995 , עם תשעה חתמה החברה חוזה העסקה ושבעה מהם הועסקו באופן קבוע. עלות העסקת העובדים לשעבר בשנים 2007 -2010 הסתכמה בכ-2.6 .מיליון ש"ח 1. בשירות הציבורי קיימת מדיניות 17 שלפיה לא מחזירים למקומות העבודה עובדים אשר פרשו פרישה מוקדמת בתנאי פרישה מועדפים; בין כעובדים, בין כעובדי חברת כוח אדם ובין כיועצים. מדיניות זו מבוססת על היגיון כלכלי וציבורי: תנאי פרישה מועדפים ניתנים רק במקרים שבהם קיימת הצדקה כלכלית לכך שהגוף הציבורי או המדינה ישלמו תשלום מוגדל כדי להביא לפרישתו של אותו עובד (למשל כאשר מדובר בעובד "שחוק" ויש צורך לרענן את השורות או עקב ביטול משרה). במצב דברים זה, אין מקום להחזיר את אותו העובד "בדלת האחורית", משום שאילו היה לגוף הציבורי אינטרס להמשיך ליהנות משירותיו ומומחיותו של עובד מסוים היה עליו להמשיך להעסיקו בתור עובד של הגוף ולא להוציאו לפרישה מוקדמת ולשלם על כך תוספת בדמותם של תנאי פרישה .__________________ .16 .עובדים בתחומי התכנון והביצוע לא כולל מנכ"לים 17 אשר מוצאת ביטוי גם בהוראות נציבות שירות המדינה. החברה הממשלתית לתיירות בע"מ 1193 .מועדפים. גם רשות החברות אימצה מדיניות זו בנוגע לפרישתם של עובדים מתאגידים ממשלתיים18 . מבדיקת משרד מבקר המדינה עולה כי החברה העסיקה חמישה עובדים לשעבר כיועצים, אף שהם פרשו פרישה מוקדמת בתנאי פרישה מועדפים19 ,. זאת בניגוד למדיניות הרשות, בניגוד לאינטרס הכלכלי ובניגוד לכללי היעילות והחיסכו ן אשר אמורים לעמוד לנגד עיניה של החברה בתור גוף ציבורי הפועל בעניינים אלה כנאמן של הקופה הציבורית. משרד מבקר המדינה מעיר לרשות החברות כי על מנת למנוע הישנות מקרים כגון אלה, עליה לפרסם את מדיניותה בנושא העסקת עובדים שפרשו פרישה מוקדמת בנוהל או בחוזר ולהפיצו לכלל החברות הממשלתיות. בתשובתה למשרד מבקר המדינה מספטמבר 2011 הודיעה הרשות כי "תפעל ליידע את החברות הממשלתיות לגבי מדיניות הרשות בנושא". 2. מבדיקת מסמכי החברה בעניין פרישת העובדים לשעבר עולה כי חמישה 20 מהם הועסקו על ידי החברה כיועצים חיצוניים מיד עם סיום ה עסקתם בחברה. שלושה מהם הועסקו עוד במהלך תקופת ההסתגלות21 . משרד מבקר המדינה מעיר לחברה כי העסקת היועצים מיד לאחר פרישתם מהחברה אפשרה לעובדים הללו לקבל תשלומים והטבות בעקבות פרישתם, בעוד שבפועל הם המשיכו לעבוד עבור החברה כיועצים חיצוניים וליהנות מתשלומים נוס פים. בהסדרים הללו, פגעה החברה במחויבותה לנהל ביעילות ובחיסכון את ענייניה הכלכליים כנדרש מגוף ציבורי. בתשובת יו"ר הדירקטוריון נמסר כי "העסקת עובד חברה בצמידות לסיום עבודתו בחברה כיועץ לחברה, מעוררת חשש להיגיינ ה ציבורית ומן הראוי כי תיעשה בהליך שוויוני ותחרותי ולאחר תקופת צינון". עם זאת הוא מציין כי ייתכנו מקרים חריגים שבהם לא ניתן להמתין עד תום מועד תקופת הצינון. החברה ציינה בתשובתה כי היא מקבלת עקרונית את הערת משרד מבקר המדינה בנוגע להעסקת עובד חברה כיועץ חיצוני מיד לאחר סיום עבודתו בה. אולם עובד הפורש מרצונו נושא עמו מטען של ידע ומומחיות ולפיכך אין לפסול באופן שרירותי ומידי את האפשרות להמשיך להעסיקו. החברה ציינה כי יש מקרים שבהם מתעורר הצורך להמשיך ולהעסיק את העובד, לאחר שפרש מרצונו, וזאת לשם השלמה או ליווי משימות שבהן התמחה בחברה, ורכש מומחיות אשר אותה .__________________ .18 מכתב רשות החברות למשרד מבקר המדינה מ- 17.08.2011. 19 תשלומי פיצויים מוגדלים וכן תשלומי חודשי הסתגלות. סך עלותם של תנאי הפרישה המעודפים מוערך בכ-1.2 .מיליון ש"ח 20 ארבעה מהעובדים לשעבר שפרשו פרישה מוקדמת בתנאים מועדפים ועובד לשעבר נוסף. 21 תקופהשבה מקבל העובד שכר מהחברה לאחר פרישתו ממנה אף שכבר אינו עובד בה. 1194 דוח שנתי62 .מגדירה החברה כחיונית להמשך קידום אותן משימות או לטיפול במשימות בעלות אופי דומה. משרד מבקר המדינה מעיר לחברה כי הצורך שלה בהמשך העסקתו של העובד כיועץ חיצוני אינו עולה בקנה אחד עם הוצאתו לפרישה מוקדמת בתנאים מועדפים. 3. משרד מבקר המדינה בדק את תהליך בחירתם שלשבעת העובדים לשעבר שהועסקו בחברה ומצא כמה ליקויים: ארבעה עובדים לשעבר הועסקו בלי שעברו הליך בחירה כלשהו וזאת בניגוד לחוק חובת המכרזים והתקנות על פיו. לגבי שלושת העובדים האחרים - בשנת 2009 קיימה הוועדה לבחירת נותני שירותים22 דיון לבחירתם. שניים מהם, שנבחרו באמצעות הוועדה, הועסקו קודם לדיון הוועדה ללא הליך בחירה כלשהו, בניגוד לתקנות; הליך הבחירה בוועדה התנהל ללא בדיקת הצעות מכמה מציעים כנדרש. מבדיקת משרד מבקר המדינה עולה כי ההתקשרות עם שבעת העובדים לשעבר בוצעה בניגוד להוראות חוק חובת המכרזים והתקנות על פיו. .סיכום .דוח זה מצביע על ליקויים בתהליך בחירת יועצים חיצוניים לחברה, ובמיוחד יועצים שהם עובדים לשעבר של החברה. נמצא כי העסקת חלקם נעשית תוך הפרת חוק חובת המכרזים והתקנות על פיו. כמו כן נמצא כי שכר הטרחה המשולם לחלקם הוא בניגוד להוראות החשב הכללי. מדובר בהתנהלות בלתי תקינה, בלתי יעילה ובלתי חסכונית של החברה, הפוגעת בקופת החברה ובקופה הציבורית ובחובת הנאמנות של החברה כגוף ציבורי. על החברה לקיים הליך בחירה תקין לכל היועצים ולהימנע מהעדפת העסקת עובדים לשעבר. על החברה לבחון את נחיצותם של היועץ ההנדסי ויועצת החוזים ולבדוק אם באפשרותה להתייעל ולנצל את משאביה הפנימיים לביצוע פעילותה. על רשות החברות לפרסם את מדיניותה בנושא העסקת עובדים שפרשו פרישה מוקדמת בנוהל או בחוזר ולהפיצו לכלל החברות הממשלתיות. .__________________ .22 .ועדה מטעם החברה ובה חברים מנכ"ל, יועץ משפטי, סמנכ"ל רלוונטי או מנהל רכש הוועדה מוסמכת לקבוע את נותני השירותים לחברה ורשאית לפסול נותני שירותים כמו מתכננים, יועצים, מפקחים, מנהלי פרויקטים , קבלנים וספקים ממאגר נותני השירותים המורשים לעבוד עם החברה.